  Туспуктэм: Майя Бывальцева Наталия Сильвестрова «Единая Россия» партилэн мерлыко штабаз «Новая школа» федерал парти ӵектослэн Удмуртиысь мерлыко кенешезлэн пумиськонэз ортчиз. Отын школаосы терроризмлэсь утиськон тирлыкпуктонэз дышетсконнисты тупатъян ужъёс пӧлы пыртыны ӵектӥзы. Со сярысь улосвыл тӧролэн но кивалтэтлэн пресс-службазы ивортӥз. Удмуртиысь дышетонъя но тодосъя министр Светлана Болотникова пусйиз, школаосты утёнлы 1 миллиард 900 миллион манет котыр исъязы. Со ужпумъя уксё улос коньдэтын 2025-тӥ арозь чакламын. Коньдонлэн бадӟымез лэкетэз возьмась предприятиосын огкыл гожтонлы мыноз. Кылемез – школаосты возьманъя инженерно-технической ужпумъёсты быдэстонлы. Ватсаса уксё видеокамераос пуктыны, тылъёсты тупатыны но магнит брелокъёс басьтыны мыноз. « Элькунын луэ лэсьтыны озьы, валантэм фирмаос медаз шеде шуыса. Школаосты возьманъя огкыл гожтэмлэсь азьло, асьсэдыз умоен возьматэм компаниосты ӵектыны кулэ » Надежда Заварзина, Ижкарысь 86 номеро гуманитарно-юридической лицейлэн кивалтӥсез Та ужпумез Удмуртиысь кивалтэт бордысь Мер кышкыттэмлыкъя кенешлэн пумиськоназ ӝутыны вераськизы.    Тегъёс: Удмуртия школаос кышкыттэмлык  